laion/Wikipedia-Exotic huggingface dataset:
სამედიცინო დრამა

სამედიცინო დრამა — სატელევიზიო პროგრამა ან ფილმი, რომელშიც ძირითადი მოვლენები საავადმყოფოში მიმდინარეობს, სასწრაფო დახმარების თანამშრომლები და სამედიცინო გარემო, რომელთა ეპიზოდების უმრავლესობა ერთი საათია და საავადმყოფოშია გადაღებული. თანამედროვე სამედიცინო დრამატული პროგრამების უმეტესი ნაწილი დაკავშირებულია პერსონაჟთა სამსახურთან და მათ პირად ცხოვრებასთან. ტიპურ სამედიცინო დრამას აქვს ჩვეულებრივი სცენარი, სადაც ორი ექიმის სიყვარულის ისტორიაა აღბეჭდილი. კავშირგაბმულობის თეორეტიკოსი მარშაალ მაკლუჰანი თავის 1964 წლის ნაშრომში, სადაც საუბარია მედიაზე და ბუნებაზე, პროგნოზი გააკეთა ამ სატელევიზიო ჟანრის წარმატებაზე. „ქალაქის საავადმყოფო“ პირველად 1952 წელს გავიდა ეთერში და ზოგადად ითვლება პირველ სატელევიზიო სამედიცინო დრამად. ჟანრი მალევე გახდა წარმატებული. „მედიცინა“ იყო ტელესერიალი, რომელშიც ცნობილი მსახიობი რიჩარდ ბუნი მონაწილეობდა, სერიალი ორ სეზონს გაგრძელდა (1954-1956). ამ ჟანრის სატელევიზიო შოუებს უფრო დიდი რეიტინგი ჰქონდათ. „ექიმი ფინლეის სახელმძღვანელო“ არის სხვა ვარიანტი ამ ჟანრისა, რომელიც სამედიცინო პრაქტიკაში გამოიყენება, ზოგიერთი მომენტი არის შეცვლილი, თუმცა რეალური ცხოვრების ამსახველი ფაქტებია აღწერილი. საქართველოში პირველი სამედიცინო სერიალი იყო „კლინიკა“, რომელიც 2010 წელს „ფორმულა კრეატივმა“ გადაიღო ტელეკომპანია იმედის დაკვეთით. სერიალმა მალევე მოიპოვა წარმატება, თუმცა ტელეკომპანიაში მიმდინარე პრობლემების გამო სერიალი დაიხურა, სერიალი 1 სეზონსა და 14 ეპიზოდს მოიცავს. ჟანრის წარმატების შემდეგ მას ახალი სერიალების გადაღება მოჰყვა, 2010 წელს ღამის შოუს სტუდიამ გადაიღო სერიალი სახელწოდებით „გოგონა გარეუბნიდან მედER“, რომელიც ამერიკული სამედიცინო ტელესერიალის „გრეის ანატომიის“ ქართული ვერსიაა. ამ შემთხვევაშიც სერიალის გადაღება შეწყდა 2-სეზონის დასაწყისში ტელევიზიაში მიმდინარე პრობლემების გამო. 2016 წელს ისევ „ფორმულა კრეატივმა“ გადაიღო სამედიცინო ელემენტებისგან შედგარი დრამა ტელესერიალი სახელწოდებით „ხელოვნური სუნთქვა“, რომლის გადაღებებიც ზემოთ ჩამოთვლილი პრობლემების გამო შეწყდა. ↑ Planca, Daphne (15 September 2015). "Andrew Garfield-starred true-life medical drama 'Breathe' jointly goes to Bleecker Street, Participant Media". ASZ News.
სხეულის სამხილი

სხეულის სამხილი (ინგლ. Body of Proof) — ამერიკული სამედიცინო სატელევიზიო სერიალი, რომლის პრემიერაც 2011 წლის 29 მარტს შედგა ABC-ის ეთერში და 2013 წლის 28 მაისს დასრულდა. ექიმი მეგან ჰანტის როლს დანა დილეი ასრულებდა, რომელიც სამედიცინო ექსპერტია. სერიალი ABC-ის პროდუქციაა, იდეის ავტორი კრისტოფერ მერფია, სერიალი ABC-ის ეთერში მესამე სეზონის ბოლოს დაიხურა. საქართველოში სერიალი ტელეკომპანია „GDS TV“-ის ეთერში გავიდა სახელწოდებით „სიმართლის ანატომია“. სერიალი ყოველდღე შაბათ-კვირის გარდა 13:00 საათზე გადიოდა „GDS“-ის თერში. ჩვენება 2017 წლის 13 მარტს დაიწყო და 2 აპრილს დასრულდა, „სხეულის სამხილი“ — კინოფილმების ინტერნეტ-მონაცემთა ბაზა (ინგლისური) „სხეულის სამხილი“ საიტზე TV.com ოფიციალური საიტი
ბუზლუხი

ბუზლუხი (აზერ. Buzluq) — სოფელი აზერბაიჯანში, გორანბოის რაიონში. მოსახლეობის რაოდენობა — 315 კაცი. ბუზლუხი GEOnet სახელების სერვერზე
VTech

VTech (ჩინ.: 偉易達; თავდაპირველად Video Technology Limited) — ჰონგ-კონგში დაფუძნებული კომპანია, რომელიც არის საგანმანათლებლო ელექტრონული პროდუქტების, უსადენო ტელეფონების, სათამაშოებისა და სხვადასხვა აქსესუარების ერთ-ერთი უმსხვილესი მწარმოებელი მსოფლიოში. კომპანია დაარსდა 1976 წელს, ბიზნესმენების, ალან ვონგისა და სტეფან ლეუნგის მიერ. 1980-90-იან წლებში VTech აწარმოებდა პერსონალურ კომპიუტერებსა და სახლის ვიდეო თამაშების კონსოლებს. 2014 წლის მონაცემით კომპანიის მთლიანი შემოსავალი არის 1,898.9 მილიონი აშშ დოლარი, ხოლო მსოფლიოს მასშტაბით ჰყავს დაახლოებით 30, 000 თანამშრომელი. შეგიძლიათ იხილოთ მედიაფაილები თემაზე „VTech“ ვიკისაწყობში. ოფიციალური საიტი VTech Phones website VTech Toys website ↑ VTech Chairman Allan Wong Sees Room For Growth In China's Toy Market. Forbes. ციტირების თარიღი: 2014-04-06. ↑ Popular Kids Toys | Online Toy Shop | Online Toy Shopping. დაარქივებულია ორიგინალიდან — 2011-06-16. ციტირების თარიღი: 2017-04-28. ↑ Electronic Learning Toys | Best Learning Toys | VTech America. დაარქივებულია ორიგინალიდან — 2011-10-02. ციტირების თარიღი: 2017-04-28. ↑ VTech Benefits From Strong U.S. Market. Forbes. ციტირების თარიღი: 2014-04-06. ↑ „Silicon's Search For Youth“. Forbes. 31 იანვარი, 2011. p. 1. შეამოწმეთ თარიღის პარამეტრი |date=-ში (დახმარება) ↑ „Transcript: Allan Wong, Chairman and Group CEO, VTech“. CNN. 18 ოქტომბერი, 2006. შეამოწმეთ თარიღის პარამეტრი |date=-ში (დახმარება) ↑ VTech Global Site.
ბოლუსლუ

ბოლუსლუ (აზერ. Boluslu) — სოფელი აზერბაიჯანში, გორანბოის რაიონში. მოსახლეობის რაოდენობა — 1 313 კაცი. ბოლუსლუ GEOnet სახელების სერვერზე
ბელებეევის რაიონი

ბელებეევის რაიონი (ბაშკ. Бәләбәй районы; რუს. Белебеевский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია ქალაქი ბელებეი. ბელებეევის რაიონი მდებარეობს ბუგულმინ-ბელებეის მაღლობზე. რაიონის ფართობია 1869 კმ². რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი. 2010 წლის რუსეთის საყოველთაო აღწერების მიხედვით აქ ცხოვრობენ: რუსები — 45,6 %, თათრები — 22,9 %, ჩუვაშები — 13,5 %, ბაშკირები — 12 %, უკრაინელები — 1,7 %, მორდველები — 1,6 %, სხვა ეროვნების პირები — 2,7  %. ბელებეევის რაიონში არის 90 დასახლებული პუნქტი, რომლებიც ერთიანდებიან 15 სასოფლო დასახლებაში. რაიონის ადმინისტრაციის საიტი ↑ http://xn----7sbacsfsccnbdnzsqis3h5a6ivbm.xn--p1ai/index.php/component/content/article/2-statya/7404-belebeevskij-rajon ↑ Итоги Всероссийской переписи населения по Республике Башкортостан (pdf). Территориальный орган Федеральной службы государственной статистики по Республике Башкортостан. დაარქივებულია ორიგინალიდან — 2013-03-09. ციტირების თარიღი: 2013-03-05. ↑ Закон Республики Башкортостан «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов» (Принят Государственным Собранием — Курултаем Республики Башкортостан 18 ноября 2008 года)
ვასილ ცაბაძე

ვასილ (ვასო) ზაქარიას ძე ცაბაძე (დ. 1870 — გ. 30 აგვისტო, 1924) — საქართველოს დამფუძნებელი კრების წევრი, სოციალ-დემოკრატიული პარტიიდან. დაიბადა 1870 წელს გორის მაზრის სოფელ საციხურში (ამჟამად ქარელის მუნიციპალიტეტი), ზაქარია დიმიტრის ძე ცაბაძის ოჯახში. ვასილ ცაბაძე იყო „მესამედასელი“, იგი ერთ-ერთი პირველი შევიდა სოციალ-დემოკრატიულ კომიტეტში 1898 წელს. მოგვიანებით იგი იყო აღნიშნული პარტიის მემარჯვენე ფრთის, მენშევიკური მიმართულების წევრი. საქართველოს დამოუკიდებლობის აქტზე (1918 წელი) ვასილ ცაბაძის ხელმოწერაც არის აღნიშნული. ვასილ ცაბაძე 1916 წლიდან იყო ქართველთა შორის წერა-კითხვის გამავრცელებელი საზოგადოების ნამდვილი წევრი. ვასილ ცაბაძე 1924 წელს გაურკვეველ ვითარებაში მოკლეს თბილისში. რ-ი ნ., ვასო ცაბაძე // „ბრძოლა“ : ჟურნალი, პარიზი, 1925, № 3, გვ. 25-26. ვასილ ცაბაძე — საქართველოს ბიოგრაფიული ლექსიკონი ↑ საქართველოს ბიოგრაფიული ლექსიკონი — 2001. <a href="https://wikidata.org/wiki/Track:Q58357743"></a> ↑ ზაქარია გურული — „მოგონებები“, თბილისი, 2007 წელი ↑ ალექსანდრე სიგუა — „ვინ მოკლა ილია ჭავჭავაძე?“, თბილისი, 1989 წელი
რაფაელ ალკანტარა

რაფაელ ალკანტარა დო ნასიმენტო (პორტ. Rafael Alcántara do Nascimento; დ. 12 თებერვალი, 1993, სან-პაულუ, ბრაზილია), უფრო მეტად ცნობილია როგორც რაფინია — ბრაზილიელი ფეხბურთელი, „პარი სენ-ჟერმენის“ შემტევი ნახევარმცველი. იცავდა ბრაზილიის ეროვნული ნაკრების ღირსებას. 2016 წლის ოლიმპიური ჩემპიონი ბრაზილიის ოლიმპიური ნაკრების შემადგენლობაში. ძმებ ალკანტარებს შორის უმცროსი, 1993 წლის 12 მარტს, ბრაზილიის ქალაქ სან-პაულუში დაიბადა. ამის მიუხედავად, ის ესპანეთის მოქალაქეა. ყოფილი ფეხბურთელის, მაზინიოს შვილი რაფინია ალკანტარა ესპანეთში ადრეულ ასაკში გადმოვიდა, რადგან მისი მამა „ვალენსიაში“, „სელტასა“ და „ელჩეში“ თამაშობდა. 2006 წელს, 13 წლის ასაკში, ის „ბარსელონას“ აკადემიას შეუერთდა, სადაც მისი ძმა ტიაგო უკვე ირიცხებოდა. რაფინია შემტევი ნახევარმცველია, რომელიც მეტოქის საჯარიმოში ძალიან სახიფათოა. მიუხედავად იმისა, რომ რაფინია ბევრი გოლის გატანით არაა ცნობილი, „ბარსელონას“ ახალგაზრდულ გუნდებში გამოსვლის დროს, მას რეგულარულად გაჰქონდა და საგოლე გადაცემებსაც აკეთებდა. „ბარსა ბ“-ში გამოსვლის დროს, რაფინიას პეპ გვარდიოლას მიერ გაწვრთნილ პირველ გუნდში დებიუტი ჰქონდა. ეს 2011 წლის 10 ნოემბერს, ესპანეთის თასზე, „ოსპიტალეტის“ წინააღმდეგ გამართულ მატჩში მოხდა. ერთი თვის შემდეგ, 6 დეკემბერს, რაფინიამ თავის ძმასთან, ტიაგოსთან ერთად ოფიციალურ მატჩში პირველად ითამაშა. ეს ჩემპიონთა ლიგაზე, ბატე-სთან გამართულ მატჩში მოხდა, რომელიც „ბარსამ“ 4:0 მოიგო. რაფინიამ ესპანეთის 16, 17 და 19-წლამდელთა ნაკრებში ითამაშა, მაგრამ სამხრეთ ამერიკის 20-წლამდელთა ჩემპიონატზე ის ბრაზილიის სახელით გამოვიდა. ბარსელონა ესპანეთის ლა ლიგა: 2014–15, 2015–16, 2018–19 ესპანეთის თასი: 2011–12, 2014–15, 2015–16, 2016–17, 2017–18 ესპანეთის სუპერთასი: 2016, 2018 უეფა-ს ჩემპიონთა ლიგა: 2014–15 უეფა-ს სუპერთასი: 2015 ფიფა-ს მსოფლიო საკლუბო ჩემპიონატი: 2015 პარი სენ-ჟერმენი საფრანგეთის თასი: 2020–21 ბრაზილია 23 ზაფხულის ოლიმპიური თამაშები: 2016 ლა ლიგის წლის საუკეთესო ახალგაზრდა ფეხბურთელი: 2013–14 შეგიძლიათ იხილოთ მედიაფაილები თემაზე „რაფაელ ალკანტარა“ ვიკისაწყობში. პროფილი ბარსელონას ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) რაფაელ ალკანტარა – უეფას ჩანაწერი (ინგლისური) ↑ Rafinha. FC Barcelona. ციტირების თარიღი: 24 დეკემბერი, 2021. ↑ Rafinha, 'Mejor Jugador Revelación de la Liga BBVA 2013-14'. LaLiga.com. ციტირების თარიღი: 24 დეკემბერი, 2021.
მთებმა მთებს უთხრეს

„მთებმა მთებს უთხრეს“ (ინგლ. And the Mountains Echoed) — ხალედ ჰოსეინის 2013 წლის რომანი. ნაწარმოები ცდება ავღანეთსა და ამერიკას, რამდენიმე ქვეყანაში მიმდინარეობს და ცდილობს აჩვენოს ადამიანის წინააღმდეგობრივი სახე, ორი ბუნება. ხალედ ჰოსეინი მრავალრიცხოვან პერსონაჟებთან ერთად XXI საუკუნის ჭრელ, თუმცა, ზუსტ სურათს ხატავს. ოჯახის წევრებს შორის პაექრობა, ახალი ურთიერთობები, შეზღუდული შესაძლებლობის მქონე ადამიანთა და მათზე მზუნველთა ყოფა, ლტოლვილთა, ემიგრანტთა და მოგზაურთა ისტორიები. ხალიდ ჰოსეინის „მთებმა მთებს უთხრეს“ დიდ ადამიანურ დანაკარგსა და მისი ამოვსების რთულ გზას აღწერს და თანამედროვე ადამიანის ვნებებზე, ინტერესებსა და ბედზე გვიყვება. მთებმა მთებს უთხრეს
პოლ ჯორჯი

პოლ ჯორჯი (ინგლ. Paul George; დ. 2 მაისი, 1990) — ამერიკელი პროფესიონალი კალათბურთელი. თამაშობს ნაციონალურ საკალათბურთო ასოციაციაში, „ინდიანა პეისერსის“ შემადგენლობაში. არის NBA All-Star-ის ოთხგზის მონაწილე, სამჯერ დაასახელეს All-NBA Third Team-ის შემადგენლობაში და ასევე სამჯერ NBA All-Defensive Team-ის შემადგენლობაში. პოლ ჯორჯმა კალათბურთის თამაში დაიწყო ნაიტის საშუალო სკოლაში. შემდეგ თამაში გააგრძელა კოლეჯის გუნდში და იცავდა Fresno State-ის ღირსებას. ორი წლის შემდეგ გავიდა 2010 NBA draft-ზე. ის აირჩია „ინდიანა პეისერსმა“ მე-10-ე ნომრად. პოლ ჯორჯი პირველივე სეზონში მოხვდა NBA All-Rookie Second Team-ის შემადგენლობაში. 2013 წელს დაასახელეს ნაციონალური საკალათბურთო ასოციაციის საუკეთესო განვითარებულ მოთამაშედ (NBA Most Improved Player Award) და ზუსტად ამ წელსვე ითამაშა პირველად NBA-ის ყველა ვარსკვლავის მატჩში. ჯორჯმა მძიმე ტრავმა მიიღო 2014 წელს აშშს საკალათბურთო ნაკრების შესარჩევ საჩვენებელ მატჩზე. ის ფარის კონსტრუქციას დაეჯახა და მარჯვენა ფეხი მოიტეხა. ამის გამო მან გამოტოვა 2014-15 NBA-ის სეზონი და გუნდს მხოლოდ ბოლო 6-ს შეხვედრაში დაეხმარა. 2016 წელს კი ის სრულფასოვნად დაბრუნდა და მონაწილეობაც მიიღო NBA All-Star -ზე. ტრავმის შემდეგ ის ასევე დაუბრუნდა ეროვნულ ნაკრებსაც და გუნდთან ერთად რიოს ოლიმპიადაზე ოქროს მედალი მოიპოვა. პოლ ჯორჯი დაიბადა 1990 წლის 2 მაისს კალიფორნიის ქალაქ პალმდელში, პოლ ჯორჯ უფროსისა და პაულეტა ჯორჯის ოჯახში. ის იზრდებოდა თავის უფროს დებთან ერთად ტეიოშასთან, რომელიც კალათბურთელია და პორტალა, რომელიც ფრენბურთელია. პოლი თაყვანს სცემდა და აღმერთებდა „ლოს-ანჯელეს ლეიკერსის“ ლეგენდა კობი ბრაიანტს. ის ითვისებდა კობის სამუშაო ეთიკას იმისთვის, რომ გამხდარიყო მისნაირად წარმატებული კალათბურთელი. George's official website დაარქივებული 2015-07-24 საიტზე Wayback Machine. Fresno State Bulldogs bio დაარქივებული 2016-03-19 საიტზე Wayback Machine. Paul George დაარქივებული 2015-12-10 საიტზე Wayback Machine.
გერმანიის საფეხბურთო თასი

გერმანიის საფეხბურთო თასი (გერმ. DFB-Pokal) — ყოველწლიური სათასო შეჯიბრება გერმანიის საფეხბურთო გუნდებს შორის, რომელსაც ატარებს გერმანიის ფეხბურთის ფედერაცია. გათამაშება პირველად ჩატარდა 1935 წელს. ტარდება აგვისტოდან მაისის ჩათვლით და მისი გამარჯვებული კვალიფიკაციას გადის გერმანიის სუპერთასზე და უეფა-ს ევროპა ლიგაზე. ტურნირის ისტორიაში ყველაზე წარმატებული კლუბია მიუნხენის „ბაიერნი“, რომელსაც 19-ჯერ აქვს თასი მოპოვებული, ის ასევე გათამაშების მოქმედი გამარჯვებულია. ოფიციალური საიტი (გერმანული) (ინგლისური) (ფრანგული) გერმანიის საფეხბურთო თასი Facebook-ზე გერმანიის საფეხბურთო თასი Twitter-ზე (West) Germany - List of Cup Finals
დემურდაღი

დემურდაღი — მთა საქართველოში, კახეთის მხარეში, საგარეჯოს მუნიციპალიტეტში. მდებარეობს ივრის ზეგანზე, სიმაღლე ზღვის დონიდან 991 მ. აგებულია კონგლომერატებით, ქვიშაქვებითა და თიხებით. ჩრდილოეთი და სამხრეთი კალთები ციცაბოა, აღმოსავლეთი და დასავლეთი — დამრეცი. სამხრეთი კალთა დაღარულია ხრამებით. შემოსილია სტეპური ბალახებით. ვიკისაწყობში არის გვერდი თემაზე: დემურდაღი ენციკლოპედია „საქართველო“, ტ. 2, თბ., 2012. — გვ. 380.
დენდრო...

დენდრო... (ბერძნ. dendron — ხე) — რთული სიტყვის ნაწილი; მნიშვნელობით შეესატყვისება სიტყვას „ხე“, მაგ., დენდროლოგია. ქართული საბჭოთა ენციკლოპედია, ტ. 3, თბ., 1978. — გვ. 469.
სარა სამპაიო

სარა პინტუ სამპაიო (პორტ. Sara Pinto Sampaio; დ. 21 ივლისი 1991, პორტუ, პორტუგალია) — პორტუგალიელი მოდელი, რომელიც ცნობილია, როგორც „Victoria's Secret“-ის „ანგელოზი“ და მუშაობს „Calzedonia“-ში. 2014 წელს პორტუგალიელ სუპერმოდელებს შორის პირველი გამოჩნდა „Sports Illustrated Swimsuit Issue“-ში. სამპაიოს ფოტოსურათები გამოქვეყნებულია ჟურნალებში „GQ“, „Elle“, „Vogue“, „Glamour“ და „Sports Illustrated“. საუკეთესო ფოტომოდელი ქალის კატეგორიაში მან 2011, 2012, 2014, 2015 და 2016 წლებში პორტუგალიის ოქროს გლობუსი მიიღო. ოფიციალური საიტი ↑ Sara Sampaio Photogallery. Sarasampaio.com. დაარქივებულია ორიგინალიდან — აპრილი 2, 2015. ციტირების თარიღი: January 20, 2014. ↑ Sara Sampaio emociona-se ao dedicar Globo de Ouro à avó. Caras Magazine. ციტირების თარიღი: January 20, 2013. ↑ Nomeados e vencedores da XXª edição, Caras Portugal (official website in portuguese)
The GNOME Project

The GNOME Project — აერთიანებს GNOME გრაფიკულ სივრცის და მასთან ასოცირებული პროგრამული პლატფორმის უკან მდგარ თემს. თემი მოიცავს დეველოპერებს, მხატვრებს, მწერლებს, თარჯიმნებს, GNOME-ს აქტიურ მომხმარებლებს და სხვა კონტრიბუტორებს. დღესდღეობით პროექტი ძირითადად იმართება ორგანიზაცია GNOME Foundation-ის მიერ. GNOME ასევე მიეკუთვნება თავისუფალი პროგრამული უზრუნველყოფის პროექტ GNU-ს. პროექტის ძირითადი მიზანია განავითაროს GNOME გრაფიკული სივრცე და წაახალისოს თავისუფალი პროგრამული უზრუნველყოფის გამოყენება. GNOME Foundation შეიქმნა 2000 წელს, პროქტ GNOME-ს სამართავად. GNOME Foundation-მა აიღო პასუხისმგებლობა პროექტის ადმინისტრაციულ ნაწილზე, მედიასთან და პარტნიორებთან ურთიერთობაზე. ორგანიზაცია არ არის აქტიურად ჩართული პროექტის ტექნიკურ მხარესთან, ამასთანავე GNOME Foundation კოორდინირებს პროგრამული უზრუნველყოფის გამოცემებს. ორგანიზაციაში გაწევრიანება შესაძლებელია ნებისმიერი პირისთვის, რომელსაც წვლილი აქვს შეტანილი პროექტის განვითარებაში. ორგანიზაციის წევრებს შეუძლიათ მისცენ ხმა და მიიღონ მონაწილეობა დირექტორების საბჭოს არჩევნებში. პროექტი GNOME ხელმძღვანელობს ოთხი პრინციპით: დამოუკიდებელი - პროექტი იმართება არაკომერციული ფონდის მიერ, რომელსაც ჰყავს დემოკრატიულად არჩეული საბჭო. დაკავშირებული - პროექტი თანამშრომლობს სხვა თავისუფალი პროგრამული უზრუნველყოფის პროექტებთან რათა შექმნას მაღალი ხარისხის პროდუქტი. თავისუფალი - პროგრამული უზრუნველყოფა უნდა იყოს თავისუფალი, მისი შექმნის პროცესი კი გამჭვირვალე. ხალხზე ორიენტირებული - პროექტი ცდილობს შექმნას მრავალენოვანი პროგრამული უზრუნველყოფა რომელიც აღჭურვილია შეზღუდული შესაძლებლობების მქონე პირებისთვის შესაფერისი თვისებებით. პროექტი GNOME აერთიანებს მრავალ თავისუფალი პროგრამული უზრუნველყოფის პროექტს. მათ შორის: GDM Genie GLib GnomeShell GStreamer GTK+ Metacity Vala ↑ GNU Software. GNU Project. ციტირების თარიღი: 2017-04-29. ↑ 2.0 2.1 About Us. The GNOME project. ციტირების თარიღი: 2017-04-29. ↑ Membership. The GNOME project. ციტირების თარიღი: 2017-04-29. ↑ Projects. The GNOME project. ციტირების თარიღი: 2017-04-29.
ბუტილაცეტატი

ბუტილაცეტატი — ძმარმჟავას ბუტილის ეთერი. სამი სტრუქტურული იზომერიდან გავრცელებულია ნორმალური ბუტილაცეტატი CH 3 ( CH 2 ) 3 OCOCH 3 {\displaystyle {\ce {CH3(CH2)3OCOCH3}}} და იზობუტილაცეტატი ( CH 3 ) 2 CHCH 2 OCOCH 3 {\displaystyle {\ce {(CH3)2CHCH2OCOCH3}}} ; უფერო სითხეები ეთერის დამახასიეთებელი სუნით. ბუტილაცეტატის დუღილის ტემპერატურაა 126.1°C, დნობისა კი — −78°C. წყალში მცირედ იხსნება, ერევა ორგანულ გამხსნელებსა და მცენარეულ ზეთებს. ახასიათებთ რთული ეთერების ყველა თვისება. კარგი გამხსნელია ქლორკაუჩუკების, ნიტროცელულოზის, გლიფთალური ფისებისა და სხვა აფსკწარმომქმნელი ნივთიერებებისა, რომლებსაც ფართოდ იყენებენ ლაქსაღებავების მრეწველობაში. ქართული საბჭოთა ენციკლოპედია, ტ. 2, თბ., 1977. — გვ. 589. ვიკისაწყობში არის გვერდი თემაზე: ბუტილაცეტატი Ethylene and other chemicals in fruit დაარქივებული 2010-06-07 საიტზე Wayback Machine. Material Safety Data Sheet CDC - NIOSH Pocket Guide to Chemical Hazards
დერიკვარაძიში

დერიკვარაძიში — მყინვარული წარმოშობის ტბა საქართველოში, ოჩამჩირის მუნიციპალიტეტში. მდებარეობს კოდორის ქედის ჩრდილოეთ კალთაზე, ზღვის დონიდან 2548 მ სიმაღლეზე. ტბის ზედაპირის ფართობია 0,08 კმ², საშუალო სიღრმე 8,1 მ, მაქსიმალური სიღრმე 22 მ. საზრდოობს თოვლის, წვიმისა და მიწისქვეშა წყლით. გამდინარეა. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 55. ↑ ენციკლოპედია „საქართველო“, ტ. 2, თბ., 2012. — გვ. 384.
დერმატო...

დერმატო... (ბერძნ. derma, ნათესაობითი ბრუნვა dermatos — კანი) — რთული სიტყვის შემადგენელი ნაწილი; მიანიშნებს კანთან, კანის სნეულებებთან კავშირზე (მაგ., დერმატოლოგია, დერმატოზი). ქართული საბჭოთა ენციკლოპედია, ტ. 3, თბ., 1978. — გვ. 477.
ვარკაუსი

ვარკაუსი (ფინ. Varkaus) — ფინეთის სიდიდით 51-ე ქალაქი, ჩრდილოეთ სავონიის რეგიონში. ვარკაუსი დაფუძნდა ხე-ტყის მასალის გადამამუშავებელი ინდუსტრიის გარშემო. ქალაქში დღესაც მოქმედებს რამდენიმე ქარხანა. თანამედროვე მნიშვნელობით სიტყვა varkaus ქართულად ქურდობას ნიშნავს. ლეგენდის თანახმად სახელი მომდინარეობს ოლავილიინადან (ციხე-სიმაგრე სავოს რეგიონში) გაქცეული ქურდისგან, რომელმაც თავისი ნაძარცვი ვარკაუსის მიდამოებში დაფლა. თუმცა, უფრო მიღებული ვერსიის თანახმად ქალაქის სახელი ლოპური სიტყვა vyörkä-დან მოდის, რაც ქართულად საცავს ნიშნავს. ვარკაუსის თანამედროვე ისტორია იწყება 1815 წლიდან, როდესაც გუსტავ ვერდემ დღევანდელი ცენტრის მიდამოებში დააფუძნა თუჯსადნობი ქარხანა. ქარხნის მუშებისთვის აშენდა რამდენიმე სახლი და კომერციული შენობა, თუმცა ამ დროისათვის არ არსებობდა არანაირი ქალაქის გეგმა. ვარკაუსის ქალაქად გარდაქმნის გეგმაზე მუშაობა მხოლოდ XX საუკუნის დასაწყისში დაიწყო. თუჯსადნობი ქარხანა A. Ahlström Osakeyhtiö-მ შეიძინა, და კომპანიის დირექტორმა ვალტერ ალსტრომმა დაიწყო ხე-ტყის გადამამუშავებელი ქარხნების მშენებლობა. წარმოების განვითარებასთან და მოსახლეობის მატებასთან ერთად ალსტრომმა დაიწყო ქალაქის გეგმაზე მუშაობა. A. Ahlström Osakeyhtiö-მ 1913 წელს შეუკვეთა ქალაქის პირველი გეგმა, რომელიც 1916 წელს იქნა დამტკიცებული. ქალაქის გეგმის შემდგომ ვერსიებზე მუშაობდნენ ისეთი ცნობილი არქიტექტორების როგორებიც არიან, ალვარ აალტო, კარლ ლუნდალი, ჩარლზ ლინდბერგი და ოლლი კივინენი. ადრეულ 2000-იან წლებში ხე-ტყის და ლითონის გადამუშავების ინდუსტრიის შემცირების შედეგად ვარკაუსის მოსახლეობის რაოდენობა წლიდან-წლამდე იკლებს. 2017 წლის მონაცემებით ქალაქის მოსახლეობა 21 441-ს შეადგენს. ქალაქის მოსახლეობის უმრავლესობა ფინურენოვანი ფინელია. ვარკაუსში განლაგებულია სავონიის გამოყენებითი უნივერსიტეტის ერთ-ერთი კამპუსი. ვარკაუსის კამპუსი სტუდენტებს სთავაზობს ბაკალავრის და მაგისტრის ხარისხებს, ბიზნესის მართვაში, მექანიკურ ინჟინერიაში და ჯანდაცვაში, ფინურ და ინგლისურ ენებზე. ვარკაუსის დაძმობილებული ქალაქები: ზალაეგერსეგი, უნგრეთი ლუ'ანი, ჩინეთი მაინის რიუსელსჰაიმი, გერმანია ნაკსკოვი, დანია პეტროზავოდსკი, რუსეთი პირნა, გერმანია რიუკანი, ნორვეგია სანდვიკენი, შვედეთი ვარკაუსის ტურისტული ვებგვერდი სავონიის გამოყენებით მეცნიერებათა უნივერსიტეტის ვებგვერდი დაარქივებული 2017-05-07 საიტზე Wayback Machine. ↑ Kaupungin Hallinto, Varkauden Kaupunti, http://www.varkaus.fi/tietoa_varkaudesta/hallinto_ja_talous/hallinto/. წაკითხვის თარიღი: 2017-04-29 დაარქივებული 2017-06-23 საიტზე Wayback Machine. ↑ 2.0 2.1 2.2 2.3 Ennakkoväkiluku muuttujina Alue, Sukupuoli ja Kuukausi, Tilastokeskus, http://pxnet2.stat.fi/PXWeb/pxweb/fi/StatFin/StatFin__vrm__vamuu/005_vamuu_tau_101.px/table/tableViewLayout1/?rxid=37948153-a710-4c5b-b5f9-6ec746a05cdd. წაკითხვის თარიღი: 2017-04-29[მკვდარი ბმული] ↑ History of Varkaus, Visit Varkaus, http://www.visitvarkaus.fi/en/tervetuloa/historiaa/. წაკითხვის თარიღი: 2017-04-29 დაარქივებული 2018-11-01 საიტზე Wayback Machine. ↑ Degree Programmes, Savonia University of Applied Sciences, http://portal.savonia.fi/amk/en/applying/bachelors-degree-programmes. წაკითხვის თარიღი: 2017-04-29 ↑ Ystävyyskaupungit, Twin Cities of Varkaus. Varkauden Kaupunki. დაარქივებულია ორიგინალიდან — 2014-08-02. ციტირების თარიღი: 2017-04-29.
საუთჰემპტონი (საფეხბურთო კლუბი)

საფეხბურთო კლუბი „საუთჰემპტონი“ (ინგლ. Southampton Football Club) — ინგლისური საფეხბურთო კლუბი. დაარსდა 1885 წელს. ასპარეზობს ინგლისის პრემიერლიგაში. 2001 წლიდან საშინაო მატჩებს ატარებს სენტ-მერისის სტადიონზე. ვინაიდან საფეხბურთო კლუბი „საუთჰემპტონი“ დაარსდა როგორც ეკლესიის საფეხბურთო კლუბი, წმიდა მარიამის ეკლესიასთან არსებული ახალგაზრდული ასოციაციის წევრების მიერ (ინგლ. St Mary’s Church of England Young Men’s Association), კლუბის ზედმეტსახელია „წმინდანები“ და თამაშობს ტრადიციული წითელი და თეთრ ზოლიანი მაისურით. „საუთჰემპტონს“ ერთხელ, 1976 წელს აქვს მოგებული ასოციაციის თასი. კლუბის საუკეთესო შედეგი ჩემპიონატში იყო 1983-84 წლების სეზონში, როდესაც „წმინდანებმა“ უმაღლეს ლიგაში დაიკავეს მე-2 ადგილი. პრემიერლიგაში გატარებული 27 სეზონის შემდეგ, 2005 წლის 15 მაისს „საუთჰემპტონი“ დაქვეითდა ინგლისის უმაღლესი ლიგიდან. 7 წლიანი პაუზის შემდეგ კი ისევ აღზევდა პრემიერლიგაში, სადაც დღემდე აგრძელებს ასპარეზობას. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. პირველი დივიზიონი / პრემიერლიგა მეორე ადგილი (1): 1983/84 მეორე დივიზიონი / ჩემპიონშიფი მეორე ადგილი (3): 1965/66, 1977/78, 2011/12 მესამე დივიზიონი / პირველი ლიგა ჩემპიონი (1): 1959/60 მეორე ადგილი (1): 2010/11 სამხრეთის მესამე დივიზიონი ჩემპიონი (1): 1921/22 სამხრეთის საფეხბურთო ლიგა ჩემპიონი (6): 1896/97, 1897/98, 1898/99, 1900/01, 1902/03, 1903/04 ასოციაციის თასი გამარჯვებული (1): 1976 ფინალისტი (3): 1900, 1902, 2003 ლიგის თასი ფინალისტი (1): 1979, 2017 ინგლისის სუპერთასი ფინალისტი (1): 1976 ინგლისის საფეხბურთო ლიგის თასი გამარჯვებული (1): 2010 სრული შემადგენლობის თასი ფინალისტი (1): 1992 ოფიციალური საიტი საუთჰემპტონი Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ Premier League Handbook Season 2015/16 (PDF). Premier League. დაარქივებულია ორიგინალიდან — 2015-09-06. ციტირების თარიღი: 21 მარტი, 2016. ↑ Ralph Krueger named Southampton chairman. BBC Sport (12 მარტი, 2014). ციტირების თარიღი: 12 მარტი, 2014. ↑ Struthers, Greg. „Caught in Time: Southampton finish runners-up in the First Division, 1984“. The Times. London. დაარქივებულია ორიგინალიდან — 2011-08-05. ციტირების თარიღი: 4 იანვარი, 2009. შეამოწმეთ თარიღის პარამეტრი |accessdate=-ში (დახმარება) ↑ „Southampton 1 – 2 Man Utd“. BBC Sport. 15 მაისი, 2005. ციტირების თარიღი: 19 აგვისტო, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ 5.0 5.1 1992 წლამდე ინგლისის უმაღლეს ლიგას ეწოდებოდა საფეხბურთო ლიგის პირველი დივიზიონი, ამჟამად მისი სახელწოდება პრემიერლიგაა. ინგლისის დონით მეორე ჩემპიონატს ეწოდებოდა საფეხბურთო ლიგის მეორე დივიზიონი, ამჟამად მისი სახელწოდებაა ჩემპიონშიფი.
ჯინლი-ზეინალი

ჯინლი-ზეინალი (აზერ. Cinli Zeynallı) — სოფელი აზერბაიჯანში, გორანბოის რაიონში. ჯინლი-ზეინალი GEOnet სახელების სერვერზე